มีเลือดออกกระปริบกระปรอยหลังเป็นประจำเดือนค่ะ เลือดออกสีน้ำตาลปนดำ เป็นลิ่มเลือด ตกขาวก็สีน้ำตาล มีมูกปนเลือดออกมาด้วยค่ะ เป็นอย่างงี้มาจะครึ่งปีแล้วค่ะ เป็นทีสามสี่วัน
สวัสดีค่ะ ในช่วงก่อนการมีประจำเดือนที่เป็นเลือดสีแดง 1-2 วัน และหลังมีประจำเดือน 2-3 วัน อาจมีเลือดออกแบบกะปริดกะปรอย ปริมาณเล็กน้อย และมีสีน้ำตาลไปจนถึงดำได้ซึ่งในช่วงก่อนการมีประจำเดือน เกิดจากการที่เยื่อบุโพรงมดลูกยังหลุดลอกออกมาไม่พร้อมกัน เลือดจึงออกมามีปริมาณเล็กน้อยและออกแบบกะปริดกะปรอย และเมื่อเยื่อบุโพรงมดลูกลอกตัวออกมาพร้อมกัน ก็จะมีปริมาณมากพอสมควรและเป็นสีโทนแดง และเมื่อประจำเดือนหมดแล้ว เยื่อบุโพรงมดลูกบางส่วนที่ยังลอกตัวออกมาไม่หมด ก็จะค่อยๆ ลอกหลุดออกมา ทำให้มีเลือดออกกะปริดกะปรอยตามหลังประจำเดือนหมดได้ และเนื่องจากเลือดที่ออกตามหลังการมีประจำเดือน มีปริมาณเพียงเล็กน้อย ทำให้เลือดสัมผัสกับอากาศและความเป็นกรดในช่องคลอดนาน เลือดจึงกลายเป็นสีน้ำตาลหรือดำค่ะดังนั้น หากในช่วงระหว่างรอบประจำเดือน ไม่ได้มีเลือดออกแบบกะปริดกะปรอย ก็ไม่ได้ผิดปกติอะไร นอกจากนี้ หากมีระยะห่างระหว่างรอบประจำเดือนที่ 21-35 วัน (นับจากวันแรกของรอบประจำเดือนก่อนจนถึงวันแรกของรอบเดือนัดไป) ก็ถือว่าปกติดี และหากจำนวนวันที่ทีเลือดประจำเดือนสีแดงออกมา นับได้ไม่เกิน 7 วัน และไม่ได้มีปริมาณมากเกินไป (เช่น มากจนต้องเปลี่ยนผ้าอนามัยทุก 2 ชั่วโใง) ก็ถือว่าปกติดีเช่นกัน